93. ΑΠΟΦΑΣΙΣ ΥΠΟΥΡΓΩΝ ΑΝΑΠΛΗΡΩΤΟΥ ΣΥΝΤΟΝΙΣΜΟΥ, ΓΕΩΡΓΙΑΣ ΚΑΙ ΕΜΠΟΡΙΟΥ Αριθ.Α1-8644 της 30/31 Δεκ. 1980 (ΦΕΚ Β΄ 1318) Περί καταργήσεως αποφάσεων περί επιβολής αντισταθμιστικής εισφοράς επί εισαγομένων ζωοκομικών προϊόντων. Έχοντας υπόψη: 1.Τον Νόμ. 400/76 «περί Υπουργικού Συμβουλίου και Υπουργείων». 2.Το Π.Δ. 607/1976 «περί Οργανισμού του Υπουργείου Εμπορίου». 3.Τον Α.Ν. 103/67 «περί επιβολής αντισταθμιστικής εισφοράς επί των εισαγομένων γεωργικών προϊόντων», ως ετροποποιήθη μεταγενέστερα. 4.Τις με αριθ. Α1-7289/30.10.80, Α1-4371/ 27.6.80, 7286/30.10.80, Α1-7649/15.11.80, 7287/ 30.10.1980, Α1-7288/30.10.80, Α1-7291/30.10.80, Α1-7290/30.10.80, Α1-1496/25.2.80, Α1-3742/ 3.6.80, Α1-8988/15.12.80, Α1-8999/15.12.80, 2841/ 3.6.80 και 322664/2827/22.10.74 αποφάσεις μας σχετικές με επιβολή αντισταθμιστικής εισφοράς επί εισαγομένων ζωοκομικών προϊόντων. 5.Το γεγονός ότι τα κατωτέρω ζωοκομικά προϊόντα θα υπαχθούν από 1.1.81 στους κανονισμούς της Ευρωπαϊκής Οικονομικής Κοινότητος. 6.Την υπ’ αριθ. Δ.Κ./9721/14.10.80 απόφαση του Πρωθυπουργού «περί αναθέσεως αρμοδιοτήτων εις τον Αναπληρωτήν Υπουργόν Συντονισμού κ. Ι. Παλαιοκρασσάν», αποφασίζομεν: 1.Καταργούνται οι κατωτέρω αποφάσεις μας: α)Υπ’ αριθ. Α1-7289/30.10.80 «περί επιβολής αντισταθμιστικής εισφοράς επί του εισαγομένου νωπού βοδινού σηκωτιού». β)Υπ’ αριθ. Α1-4371/27.6.80 «περί επιβολής αντισταθμιστικής εισφοράς επί του εισαγομένου κατεψυγμένου βοδινού σηκωτιού». γ)Υπ’ αριθ. Α1-7286/30.10.80 «περί επιβολής αντισταθμιστικής εισφοράς επί των εισαγομένων ζώντων χοίρων προς σφαγή». δ)Υπ’ αριθ. Α1-7649/15.11.80 «περί επιβολής αντισταθμιστικής εισφοράς επί του εισαγομένου αποστεωμένου και απολιπωμένου χοιρείου κρέατος». ε)Υπ’ αριθ. Α1-7287/30.10.80 «περί επιβολής αντισταθμιστικής εισφοράς επί του εισαγομένου χοιρείου κρέατος σε τμήματα ημιμορίων τύπου καρρέ». στ)Υπ’ αριθ. Α1-7288/30.10.80 «περί επιβολής αντισταθμιστικής εισφοράς επί του εισαγομένου χοιρείου κρέατος τύπου Μαδητού και Καρρέ». ζ)Υπ’ αριθ. Α1-7291/30.10.80 «περί επιβολής αντισταθμιστικής εισφοράς επί των εισαγομένων ζώντων μόσχων προς σφαγήν». η)Υπ’ αριθ. Α1-7290/30.10.80 «περί επιβολής αντισταθμιστικής εισφοράς επί του εισαγομένου νωπού κρέατος βοοειδών και βουβαλοειδών». θ)Υπ’ αριθ. Α1-1496/25.2.80 «περί επιβολής αντισταθμιστικής εισφοράς επί του εισαγομένου νωπού γάλακτος». ι)Υπ’ αριθ. Α1-3742/3.6.80 «περί αναπροσαρμογής αντισταθμιστικής εισφοράς επί εισαγομένων τυρών». ια)Υπ’ αριθ. Α1-8999/15.12.79 «περί αναπροσαρμογής των αντισταθμιστικών εισφορών επί του εισαγομένου γάλακτος σε στερεά κατάσταση». ιβ)Υπ’ αριθ. Α1-2841/3.6.80 «περί αναπροσαρμογής αντισταθμιστικής εισφοράς επί του εισαγομένου βουτύρου». ιγ)Υπ’ αριθ. Α1-8363/15.12.80 «περί επιβολής αντισταθμιστικής εισφοράς επί των εισαγομένων τυρών «φέτα, τελεμές, κασσέρι, κεφαλοτύρι». ιδ)Υπ’ αριθ. Α1-5798/4.8.78 «περί αναπροσαρμογής της αντισταθμιστικής εισφοράς που ισχύει για το εισαγόμενο συμπυκνωμένο γάλα». ιε)Υπ’ αριθ. 322664/2827/22.10.74 «περί επιβολής αντισταθμιστικής εισφοράς κατά την εισαγωγή ορνιθείου κρέατος και μερών πουλερικών». 2.Η παρούσα ισχύει από της επομένης της δημοσιεύσεώς της δια της Εφημερίδος της Κυβερνήσεως. 